Istanbul ko‘chalaridan biriga Arda Turan nomi beriladi

Istanbul ko‘chalaridan biri “Barselona”ning yangi futbolchisi Arda Turanning ismi bilan ataladigan bo‘ldi, deb xabar bermoqda “Arena.uz”.

28 yoshli xavbek shaharning Bayramposhsho dahasida tug‘ilgan, futbolchilik faoliyatini esa mamlakatning eng nomdor klubi “Galatasaroy”da boshlagandi.
2011-yilda Istanbuldan Madridning “Atletiko” klubiga ko‘chib o‘tdi. Hafta boshida esa 34 million yevro evaziga “Barselona”ga olib kelindi, ammo transferlarga qo‘yilgan taqiq sabab 2016-yil yanvarigacha kataloniyaliklar safida rasmiy o‘yinlardagi debyutini o‘tkaza olmaydi.
– Biz “O‘rda” ko‘chasi nomini “Arda Turan”ga almashtiramiz, – deydi Bayramposhsho hokimi Atila Oydinnur. – Biz bu haqida shahar hokimiyatiga bayon qildik. Turan – bizning faxrimiz.